*Projekts*

LATVIJAS REPUBLIKAS MINISTRU KABINETS

2018. gada Rīkojums Nr.

Rīgā (prot. Nr. .§)

**Par nekustamo īpašumu atsavināšanu**

**Latvijas Republikas un Baltkrievijas Republikas**

**valsts robežas joslas ierīkošanai**

1. Atļaut Iekšlietu ministrijai Latvijas Republikas un Baltkrievijas Republikas valsts robežas joslas ierīkošanai 12 metru platumā atsavināt šādus nekustamos īpašumus:
   1. nekustamo īpašumu “Irinas-1” (nekustamā īpašuma kadastra Nr. 6070 010 0251) – zemes vienību (zemes vienības kadastra apzīmējums 6070 010 0251) 0,3163 ha platībā – Kaplavas pagastā, Krāslavas novadā par 1200 *euro* atbilstoši noteiktajai atlīdzībai (turpmāk – nekustamais īpašums “Irinas-1”);
   2. nekustamo īpašumu “Robežmeži-1” (nekustamā īpašuma kadastra Nr. 6070 010 0420) – zemes vienību (zemes vienības kadastra apzīmējums 6070 010 0420) 0,0209 ha platībā – Kaplavas pagastā, Krāslavas novadā par 160 *euro* atbilstoši noteiktajai atlīdzībai (turpmāk – nekustamais īpašums “Robežmeži-1”).
2. Atļaut Iekšlietu ministrijai:
   1. daļu no atlīdzības par nekustamā īpašuma “Irinas-1” atsavināšanu kompensēt ar nekustamo īpašumu “Irinas 2” (nekustamā īpašuma kadastra Nr. 6070 010 0009) – zemes vienību (zemes vienības kadastra apzīmējums 6070 010 0423) 0,4142 ha platībā – Kaplavas pagastā, Krāslavas novadā, kura tirgus vērtība ir 1100 *euro*, atlikušo daļu – 100 *euro* izmaksājot naudā;
   2. daļu no atlīdzības par nekustamā īpašuma “Robežmeži-1” atsavināšanu kompensēt ar nekustamo īpašumu “Robežmeži 2” (nekustamā īpašuma kadastra Nr. 6070 010 0422) – zemes vienību (zemes vienības kadastra apzīmējums 6070 010 0422) 0,0222 ha platībā – Kaplavas pagastā, Krāslavas novadā, kura tirgus vērtība ir 150 *euro*, atlikušo daļu – 10 *euro* izmaksājot naudā.
3. Iekšlietu ministrijai:
   1. normatīvajos aktos noteiktajā kārtībā īpašuma tiesības uz šā rīkojuma 1.punktā minētajiem nekustamajiem īpašumiem nostiprināt zemesgrāmatā uz valsts vārda Iekšlietu ministrijas personā;
   2. izdevumus, kas saistīti ar šā rīkojuma 1.punktā minēto nekustamo īpašumu atsavināšanu un šā rīkojuma 1. un 2.punktā minēto nekustamo īpašumu īpašuma tiesību nostiprināšanu zemesgrāmatā, segt Iekšlietu ministrijai piešķirto valsts budžeta līdzekļu ietvaros.

Ministru prezidents  Māris Kučinskis

Iekšlietu ministrs  Rihards Kozlovskis

Iekšlietu ministrs Rihards Kozlovskis

Vīza: valsts sekretārs Dimitrijs Trofimovs